
PATVIRTINTA
Užimtumo tarnybos prie Lietuvos Respublikos socialinės apsaugos ir darbo ministerijos direktoriaus 
2018 m. balandžio 27 d. įsakymu Nr. V-182
(Užimtumo tarnybos prie Lietuvos Respublikos socialinės apsaugos ir darbo ministerijos direktoriaus 
2024 m. rugsėjo 18 d. įsakymo Nr. V4-28 redakcija)


VEIKLOS FINANSŲ VALDYMO IR KONTROLĖS SKYRIAUS NUOSTATAI 

I SKYRIUS
BENDROSIOS NUOSTATOS

1. Veiklos finansų valdymo ir kontrolės skyriaus nuostatai (toliau – Nuostatai) nustato Užimtumo tarnybos prie Lietuvos Respublikos socialinės apsaugos ir darbo ministerijos (toliau – Užimtumo tarnyba) Veiklos finansų valdymo ir kontrolės skyriaus (toliau – Skyrius) statusą, uždavinius, funkcijas, teises, veiklos organizavimą ir atsakomybę bei veiklos kontrolę. 
2. Skyrius yra Užimtumo tarnybos struktūrinis padalinys, nesantis kitame struktūriniame padalinyje, tiesiogiai pavaldus ir atskaitingas Užimtumo tarnybos kancleriui (toliau – kancleris);
3. Skyrius savo veikloje vadovaujasi Lietuvos Respublikos Konstitucija, Lietuvos Respublikos tarptautinėmis sutartimis, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, Užimtumo tarnybos direktoriaus įsakymais ir kitais teisės aktais, susijusiais su nustatytų funkcijų vykdymu, ir šiais nuostatais. 
4. Skyriaus struktūra nustatoma vadovaujantis Lietuvos Respublikos viešojo administravimo įstatymu ir Užimtumo tarnybos direktoriaus patvirtintu Užimtumo tarnybos pareigybių sąrašu. Skyriaus darbuotojų, dirbančių pagal darbo sutartis, (toliau – darbuotojai) kompetenciją, funkcijas, pavaldumą nustato jų pareigybių aprašymai.
5. Šiuose Nuostatuose vartojamos sąvokos:
5.1.  Veikla (-os) – suprantama kaip Užimtumo tarnybos išlaikymo ir vystymo ūkinių operacijų pagrindimo, vertinimo sistema, skirta gauti finansinei informacijai, reikalingai finansinių ataskaitų rinkiniui, mokesčių deklaracijoms ir kitoms ataskaitoms, kuriose pateikiama finansinė informacija, parengti ir (arba) Užimtumo tarnybos ekonominiams sprendimams priimti.
6. Skyrius turi dokumentų blanką.

II SKYRIUS
SKYRIAUS UŽDAVINIAI IR FUNKCIJOS

7. Skyriaus uždaviniai:
7.1. užtikrinti Užimtumo tarnybos apskaitos politikos įgyvendinimą, orientuotą į paskirtų asignavimų ir turto teisėtą, ekonomišką, efektyvų ir rezultatyvų panaudojimą;
7.2. užtikrinti Užimtumo tarnybos lėšų ir valdomo turto veiklai vykdyti ir vystyti kokybišką finansų valdymo organizavimą, finansinės apskaitos tvarkymo priežiūrą ir kontrolę; 
7.3. užtikrinti Užimtumo tarnybos biudžeto vykdymo ir finansinių ataskaitų rinkinių analizę, kontrolę ir pateikimą teisės aktų nustatyta tvarka;
7.4.  užtikrinti Skyriaus srityje kokybišką finansų kontrolę.
8. Skyrius, vykdydamas jam nustatytus uždavinius, vykdo šias funkcijas:
8.1. 	Apskaitos politikos įgyvendinimo srityje:
8.1.1. teikia pastabas ir siūlymus Nacionaliniam bendrųjų funkcijų centrui (toliau – NBFC) dėl parinktos apskaitos politikos pagal viešojo sektoriaus apskaitos ir finansinės atskaitomybės standartus (toliau – VSAFAS) ir kitų teisės aktų reikalavimus, reglamentuojančius finansinę apskaitą ir finansinę atskaitomybę;
8.1.2. tekia informaciją, siūlymus NBFC dėl politikos ar sąskaitų plano keitimo; 
8.2. Veiklos finansų valdymo organizavimo, finansinės apskaitos tvarkymo priežiūros ir kontrolės  srityje:
8.2.1. organizuoja Užimtumo tarnybos Veiklos finansų valdymą, atsižvelgiant į veiklos ypatumus, atliekamų funkcijų apimtis, įgyvendinamų programų (priemonių) sudėtingumą ir įvairovę, organizacinę struktūrą ir kitus veiksnius;
8.2.2. atlieka šių sričių Užimtumo tarnybos Veiklos finansų valdymą bei rengia ir teikia NBFC dokumentus, kitą reikalingą informaciją pagal detaliuosius požymius (dimensijas):
8.2.2.1. ilgalaikio nematerialiojo turto, ilgalaikio materialiojo turto, atsargų ir ūkinio inventoriaus įsigijimo; 
8.2.2.2. išsinuomoto ir gauto pagal panaudos sutartis turto gavimo, perdavimo ir nurašymo;
8.2.2.3. [bookmark: _Hlk146183960]išankstinių apmokėjimų, gautinų sumų, pinigų ir kito finansinio turto, gautų finansavimo sumų;
8.2.2.4. mokėtinų sumų ir kitų įsipareigojimų:
8.2.2.4.1. rengia ir teikia atsiskaitymams su prekių ir paslaugų teikėjais, rangovais, įstaigomis, organizacijomis ir fiziniais asmenimis dokumentus nurodant detaliuosius požymius;
8.2.2.4.2. rengia ir teikia mokėjimo nurodymus dėl kompensuojamų lėšų, jei nėra kito dokumento;
8.2.2.4.3. teikia Užimtumo tarnybos darbuotojų prašymus dėl pažymos apie apskaičiuotą ir išmokėtą darbo užmokestį ir kitas išmokas, bei kitus prašymus susijusius su darbo užmokesčio skaičiavimu ir mokėjimu;
8.2.2.4.4. rengia ir teikia prie valstybės tarnautojų ir darbuotojų komandiruočių įsakymų ir avanso apyskaitų dokumentus nurodant detaliuosius požymius bei kontroliuoja, kad nustatyta tvarka būtų už jas atsiskaityta;
8.2.2.5. veiklos pajamų ir sąnaudų:
8.2.2.5.1. rengia ir teikia valstybės rinkliavoms apskaityti dokumentus nurodant detaliuosius požymius;
8.2.2.5.2. rengia ir teikia biudžetinių įstaigų pajamų įmokų lėšoms apskaityti dokumentus nurodant detaliuosius požymius.
8.2.2.5.3. rengia ir teikia nebalanse apskaitomoms ūkinėms operacijoms dokumentus nurodant detaliuosius požymius.
8.2.3. vykdo išankstinių apmokėjimų, gautinų ir mokėtinų sumų, pinigų ir kito finansinio turto apskaitos duomenų priežiūrą ir kontrolę pagal detaliuosius požymius;
8.2.4. kontroliuoja patvirtintų išlaidų sąmatų vykdymą pagal programas, finansavimo šaltinius ir išlaidų ekonominės klasifikacijos straipsnius ir kitus detaliuosius požymius;
8.2.5.  užtikrina finansinių–ūkinių operacijų teisėtumą, lėšų panaudojimą teisės aktų nustatyta tvarka;
8.2.6. teikia konsultacijas ir metodinę pagalbą Užimtumo tarnybos Priemonių apskaitos skyriui finansinės apskaitos ir atskaitomybės klausimais; 
8.2.7. teikia konsultacijas kitiems Užimtumo tarnybos skyriams finansiniais klausimais;
8.2.8. teikia informaciją kancleriui efektyvumo skaičiavimui;
8.2.9. peržiūri Veiklos gautinų ir mokėtinų sumų inventorizacijos aprašų projektus;
8.2.10. dalyvauja turto inventorizacijos komisijos veikloje.
8.3. Ataskaitų rengimo srityje:
8.3.1. rengia Skyriaus veiklos srities informaciją reikalingą parengti Užimtumo tarnybos aiškinamiesiems raštams ir teikia NBFC; 
8.3.2. atlieka NBFC pateikto Užimtumo tarnybos tarpinių ir metinių finansinių ataskaitų rinkinio Skyriaus veiklos srities duomenų analizę ir teikia pasiūlymus ar pastabas;
8.3.3. atlieka NBFC pateikto Užimtumo tarnybos tarpinių ir metinių biudžeto vykdymo ataskaitų rinkinio Skyriaus veiklos srities duomenų analizę ir teikia pasiūlymus ar pastabas;
8.3.4. atlieka NBFC pateiktos valstybės biudžeto Pažymos dėl finansavimo sumų duomenų analizę, teikia pasiūlymus ar pastabas;
8.3.5. atlieka NBFC pateiktų kitų tarpinių ir metinių ataskaitų Skyriaus veiklos srities duomenų analizę, teikia pasiūlymus ar pastabas;
8.3.6. Užimtumo tarnybos tarpinių ir metinių biudžeto vykdymo bei finansinių ataskaitų rinkinius suderinęs su kancleriu, teikia Užimtumo tarnybos direktoriui pasirašyti;
8.3.7. pasirašytus Užimtumo tarnybos tarpinių ir metinių biudžeto vykdymo bei finansinių ataskaitų rinkinius teikia asignavimų valdytojui ir NBFC, bei skelbia interneto puslapyje.
8.3.8. analizuoja Užimtumo tarnybos lėšų skirtų išlaikymui ir vystymui biudžeto išlaidų sąmatos vykdymo ataskaitų duomenis ir teikia išvadas, bei pasiūlymus dėl asignavimų panaudojimo kancleriui;
8.3.9. rengia vienkartinio pobūdžio informaciją ir ataskaitas kancleriui, Užimtumo tarnybos direktoriui ir (ar) Lietuvos Respublikos socialinės apsaugos ir darbo ministerijai, kitoms institucijoms Skyriaus veiklos srityje.
8.4. Finansų kontrolės srityje:
8.4.1. atlieka Skyriaus veiklos srities išankstinę finansų kontrolę;
8.4.2. atlieka Skyriaus veiklos srities einamąją finansų kontrolę;
8.4.3. atlieka Skyriaus veiklos srities atsiskaitymų kontrolę, kurios metu nustatoma, ar mokėjimai bus atliekami neviršijant patvirtintų sąmatų ir ar atitinka patvirtintus asignavimus, ar pakaks lėšų mokėjimui įvykdyti;
8.4.4. pasirašo Skyriaus parengtus apskaitos pirminius dokumentus, kuriuos teikia tvirtinti ar pasirašyti kancleriui ir (ar) Užimtumo tarnybos direktoriui; 
8.4.5. vertina finansų kontrolės būklę;
8.4.6. teikia siūlymus dėl vidaus ir finansų kontrolės tobulinimo kancleriui;
9. Skyrius taip pat vykdo šias funkcijas:
9.1. įgyvendina Užimtumo tarnybos direktoriaus įsakymus, Užimtumo tarnybos direktoriaus ir kanclerio pavedimus;
9.2. dalyvauja darbo grupėse ir komisijose, bei pasitarimuose konkrečioms užduotims atlikti;
9.3. nustato Skyriaus poreikį pirkimams ir teikia paraiškas pirkimų planui sudaryti, rengia perkamų prekių, paslaugų ir darbų viešojo pirkimo paraiškas;
9.4. dalyvauja įgyvendinant kitų struktūrinių padalinių veiklos procedūras;
9.5. nustato Skyriaus darbuotojų mokymo bei kvalifikacijos tobulinimo poreikį ir teikia Užimtumo tarnybos Žmogiškųjų išteklių valdymo skyriui;
9.6. analizuoja Skyriaus funkcijų vykdymui reikalingų duomenų poreikį, formuluoja pasiūlymus ir rengia užduotis programinės įrangos kūrimui ir tobulinimui, dalyvauja testuojant sukurtą programinę įrangą;
9.7. rengia Užimtumo tarnybos teisės aktų ir kitų dokumentų projektus Skyriaus kompetencijai priskirtais klausimais;
9.8. nagrinėja deleguotus asmenų skundus;
9.9. vizuoja Užimtumo tarnybos įsakymų, sutarčių projektus ir kitus dokumentus Skyriaus kompetencijai priskirtais klausimais;
9.10. pildo Skyriaus darbuotojų darbo laiko apskaitos žiniaraščius;
9.11. tvarko Skyriaus veiklos dokumentus, užtikrina dokumentų saugojimą, naikinimą ir perdavimą į archyvą;
9.12. vykdo kitas teisės aktų nustatytas funkcijas Skyriaus kompetencijai priskirtais klausimais.

III SKYRIUS
SKYRIAUS TEISĖS 

10. Skyrius, įgyvendindamas jam nustatytus uždavinius ir vykdydamas nustatytas funkcijas, turi teisę:
10.1. teikti kancleriui ir Užimtumo tarnybos direktoriui pasiūlymus dėl teisės aktų tobulinimo;
10.2. gauti iš Užimtumo tarnybos struktūrinių padalinių pasiūlymus, pastabas ar išvadas dėl Skyriaus rengiamų teisės aktų ar kitų dokumentų projektų;
10.3. gauti informaciją (žodine ar (ir) rašytine forma), reikalingą Skyriaus funkcijoms vykdyti iš Užimtumo tarnybos struktūrinių padalinių, kitų valstybės ir savivaldybių institucijų, įstaigų bei kitų juridinių ir fizinių asmenų;
10.4. esant poreikiui inicijuoti prekių, paslaugų ar darbų pirkimo procedūras; 
10.5. atsisakyti pasirašyti ūkinės operacijos dokumentus ir grąžinti juos rengusiam darbuotojui, jei nustatyta, kad ūkinė operacija yra neteisėta, ūkinę operaciją pagrindžiantys dokumentai parengti neteisingai arba jai atlikti nepakaks patvirtintų asignavimų; 
10.6. Skyriaus vedėjas ar (ir) kitas Užimtumo tarnybos direktoriaus įsakymu paskirtas darbuotojas vizuoja Užimtumo tarnybos finansinės atskaitomybės dokumentus;
10.7. rengti pasitarimus, organizuoti ir dalyvauti organizuojant seminarus, kitus renginius Skyriaus kompetencijai priskirtais klausimais;
10.8. dalyvauti Užimtumo tarnybos, kitų valstybės institucijų ir įstaigų ar savivaldybių komisijų (darbo grupių) veikloje;
10.9. įforminti Skyriaus blanke ir pasirašyti siunčiamus ar vidaus dokumentus Skyriaus kompetencijai priskirtais klausimais.

IV SKYRIUS
SKYRIAUS VEIKLOS ORGANIZAVIMAS

11. Skyriaus darbas organizuojamas vadovaujantis Užimtumo tarnybos metiniais veiklos planais, Skyriaus metiniais ir ketvirtiniais veiklos planais, šiais Nuostatais, kanclerio, Užimtumo tarnybos direktoriaus pavedimais ir rezoliucijomis.
12. Skyriaus veiklą organizuoja Skyriaus vedėjas (toliau – Vedėjas).
13. Vedėjas yra tiesiogiai pavaldus kancleriui.
14. Vedėjas:
14.1. planuoja ir organizuoja Skyriaus darbą: paskirsto užduotis Skyriaus darbuotojams bei kontroliuoja jų vykdymą, teikia pasiūlymus kancleriui dėl Skyriaus veiklos tobulinimo;
14.2. rengia Skyriaus nuostatus ir Skyriaus darbuotojų pareigybės aprašymus, suderinus su kancleriu, teikia Užimtumo tarnybos direktoriui tvirtinti;
14.3. atsako už Skyriui pavestų uždavinių ir funkcijų atlikimą;
14.4. teikia pasiūlymus dėl:
14.4.1. vidaus darbo tvarkos dokumentų rengimo;
14.4.2. Skyriaus nuostatų ir pareigybių skaičiaus;
14.4.3. Skyriaus darbuotojų veiklos vertinimo;
14.4.4. Skyriaus darbuotojų kvalifikacijos kėlimo;
14.4.5. komisijų ir darbo grupių specialioms užduotims vykdyti sudarymo ir kitais klausimais.
14.5. teikia pasiūlymus Užimtumo tarnybos direktoriui dėl Skyriaus darbuotojų skatinimo, tarnybinių ar drausminių nuobaudų jiems skyrimo;
14.6. nustatyta tvarka atsiskaito kancleriui už savo veiklą;
14.7. atsako už viešai privalomos skelbti informacijos turinio parengimą ir viešinimą;
14.8. vykdo kitas Vedėjo pareigybės aprašyme ir kituose teisės aktuose nustatytas funkcijas bei kanclerio ir Užimtumo tarnybos direktoriaus pavedimus.
15. Laikinai nesant Vedėjo, teisės aktų nustatyta tvarka jo funkcijas laikinai vykdo Užimtumo tarnybos direktoriaus paskirtas asmuo.
16. Skyriaus darbuotojai tiesiogiai pavaldūs ir atsiskaito už pavedimų vykdymą Vedėjui.
17. Skyriaus darbuotojai atlieka pareigybės aprašyme nustatytas funkcijas, vykdo pavestas užduotis.
18. Skyriaus veiklą kontroliuoja kancleris teisės aktų nustatyta tvarka.
19. Skyriaus veiklos kokybę vertina ir kontroliuoja Kokybės vadybos skyrius.

V SKYRIUS
BAIGIAMOSIOS NUOSTATOS

20. Skyrius Lietuvos Respublikos įstatymų ir kitų teisės aktų nustatyta tvarka reorganizuojamas, pertvarkomas arba likviduojamas Užimtumo tarnybos direktoriaus sprendimu.
21. Su šiais nuostatais pasirašytinai supažindinami visi Skyriaus darbuotojai.
22. Šie nuostatai gali būti keičiami ir (ar) papildomi Užimtumo tarnybos direktoriaus sprendimu.
________________________
